ai4bharat/Pralekha huggingface dataset:
ரெயில்வே அமைச்சகம்
ரயில்வே பாதுகாப்புப் படையில் 9000 கான்ஸ்டபிள் பணியிடங்கள் குறித்த ஊடக செய்திகளுக்கு மறுப்பு
ரயில்வே பாதுகாப்புப் படையில்  9000 கான்ஸ்டபிள் பணியிடங்களுக்கான ஆள்சேர்ப்பு தொடர்பாக ஊடகங்களில் கற்பனையான செய்தி பரவி வருகிறது. ரயில்வே பாதுகாப்புப் படை அல்லது ரயில்வே அமைச்சகம் அல்லது அவற்றின் அதிகாரப்பூர்வ இணையதளம், அச்சு, மின்னணு ஊடகங்கள் மூலம் இதுபோன்ற அறிவிப்புகள் எதையும் வெளியிடப்படவில்லை என்று இதன் மூலம் தெரிவிக்கப்பட்டுள்ளது.
பிரதமர் அலுவலகம்
இந்திய குடியரசுத் தலைவர், சுகோய் 30 எம்.கே.ஐ ரக போர் விமானத்தில் வரலாற்றுச் சிறப்புமிக்க பயணம் மேற்கொண்டதற்கு பிரதமர் பாராட்டு
அசாமில் உள்ள தேஜ்பூர் விமானப்படை தளத்தில் இந்திய குடியரசுத் தலைவர் திருமதி திரௌபதி முர்மு, சுகோய் 30 எம்.கே.ஐ ரக போர் விமானத்தில் வரலாற்றுச் சிறப்புமிக்க பயணம் மேற்கொண்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
இந்திய குடியரசுத் தலைவரின் ட்விட்டர் பதிவிற்கு பிரதமர் அளித்துள்ள பதிலில் கூறியிருப்பதாவது:
“இந்தப் பயணம், ஒவ்வொரு இந்தியருக்கும் உத்வேகம் அளித்துள்ளது. குடியரசுத் தலைவர் அவர்கள், மீண்டும் அபாரமான தலைமைத்துவத்தை வெளிப்படுத்தியுள்ளார்.”
ஆயுஷ்
யோகா 2023க்கான பிரதமரின் விருதுகளுக்கு விண்ணப்பங்கள் வரவேற்பு
யோகா 2023க்கான பிரதமரின் விருதுகளுக்கு ஆயுஷ் அமைச்சகம் விண்ணப்பங்களைக் கோரியுள்ளது. தேசிய மற்றும் சர்வதேச அளவில் யோகாவின் மேம்பாடு மற்றும் அதனை ஊக்குவிப்பதற்காக மேற்கொள்ளப்படும் தலைசிறந்த முயற்சிகளை கௌரவிக்கும் வகையில் இந்த விருது வழங்கப்படுகிறது. இரண்டு தேசிய விருதுகள் இந்தியாவைச் சேர்ந்தவர்களுக்கும், இரண்டு சர்வதேச விருதுகள் இந்தியா/ வெளிநாடுகளைச் சேர்ந்தவர்களுக்கும் வழங்கப்படும். 9-வது சர்வதேச யோகா தினமான ஜூன் 21, 2023 அன்று வெற்றியாளர்கள் அறிவிக்கப்படுவார்கள்.
இந்த விருதுக்கான விண்ணப்பங்கள் தற்போது மைகவ் தளத்தில்  இடம்பெற்றுள்ளது. கூடிய விரைவில் ஆயுஷ் அமைச்சகத்தின் இணையதளம் மற்றும் தேசிய விருதுகள் தளத்திலும் இந்த இணைப்பு பகிரப்படும். மார்ச் 31, 2023 வரை விண்ணப்பங்களை சமர்ப்பிக்கலாம்.
இந்த ஆண்டு சர்வதேச யோகா தினத்தை உலகளாவிய பங்களிப்போடு பிரம்மாண்ட முறையில் சிறப்பாகக் கொண்டாட ஆயுஷ் அமைச்சகம் திட்டமிட்டுள்ளது. உலக சுகாதார அமைப்பின் எம் யோகா செயலி , நமஸ்தே செயலி , ஒய்-பிரேக் செயலி  ஆகியவற்றின் வாயிலாகவும், மக்களை மையமாகக் கொண்ட திட்டங்கள் மற்றும் செயல்பாடுகளின் மூலமாகவும் யோகாவின் முக்கியத்துவத்தை அமைச்சகம் எடுத்துரைக்கும்.
மனித வள மேம்பாட்டு அமைச்சகம்
கல்வித் தகுதிகளை இருநாடுகளும் அங்கீகரிக்கும் வகையில் இந்தியா மற்றும் மொராக்கோ இடையே புரிந்துணர்வு ஒப்பந்தம்: மத்திய அமைச்சரவை ஒப்புதல்
கல்வித் தகுதிகளை இரு நாடுகளும் அங்கீகரிக்கும் வகையில் இந்தியா மற்றும் மொராக்கோ இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்
இந்த புரிந்துணர்வு ஒப்பந்தம் இந்தியா மற்றும் மொராக்கோ இடையே கல்வி மற்றும் மனித வள மேம்பாடுத் துறையில் உள்ள உறவை வலுப்படுத்தி மேம்படுத்தும். மேலும் இதன் மூலம் இந்தியாவில் கல்வி பயில வரும் மொராக்கோ மாணவர்களின் வருகை அதிகரிக்கும் என்று எதிர்பார்க்கப்படுகிறது.
பிரதமர் அலுவலகம்
சிகாகோவில் 1893-ஆம் ஆண்டு சுவாமி விவேகானந்தர் வழங்கிய புகழ்பெற்ற சொற்பொழிவை பிரதமர் நினைவு கூர்ந்துள்ளார்
1893-ஆம் ஆண்டு சிக்காகோவில் சுவாமி விவேகானந்தர் வழங்கிய புகழ்பெற்ற சொற்பொழிவு, மேலும் நேரிய, வளமான மற்றும் உள்ளடக்கிய பூமியை உருவாக்கும் திறன் பெற்றுள்ளதாக பிரதமர் திரு நரேந்திர மோடி கூறியுள்ளார்.
புகழ்பெற்ற உரையின் ஆண்டு தினத்தைக் குறிக்கும் வகையில் பிரதமர் வெளியிட்டுள்ள சுட்டுரைச் செய்தியில்,
“இந்திய கலாச்சாரத்தின் முக்கியத்துவம் மிக அழகாக எடுத்துரைக்கப்பட்ட சுவாமி விவேகானந்தரின் புகழ்பெற்ற 1893 ஆண்டு சிகாகோ சொற்பொழிவை நினைவு கூர்கிறேன். மேலும் நேரிய, வளமான மற்றும் உள்ளடக்கிய பூமியை உருவாக்கும் திறனை அவரது உரை பெற்றுள்ளது”, என்று தெரிவித்துள்ளார்.
பெட்ரோலியம் மற்றம் இயற்கை எரிவாயு அமைச்சகம்
சமையல்வாயு விநியோகஸ்தர்கள் ஏழைகளுக்கு அதிக அளவில் இலவச சிலிண்டர் வழங்க பெட்ரோலிய அமைச்சர் அறிவுரை.
நாடு முழுவதும் உள்ள ஆயிரம் சமையல் எரிவாயு  விநியோகஸ்தர்களுடன் மத்திய பெட்ரோலியம் – இயற்கை எரிவாயுத் துறை அமைச்சர் திரு. தர்மேந்திர பிரதான் காணொளி மூலம் செவ்வாய்க்கிழமை மாலையில் உரையாடினார்.
முழு அடைப்பு  அமலில் உள்ள இந்த நெருக்கடியான காலகட்டத்திலும் எரிவாயு விநியோகஸ்தர்கள் பொதுமக்களுக்கு எரிவாயு உருளைகளை வீடுகளில் வழங்கிவரும் பணியை அவர் பாராட்டினார். அதே சமயம் கோவிட்-19 தொற்றுநோயை எதிர்த்துப் போராடிக் கொண்டிருக்கும் ஏழைகளுக்கு உதவும் வகையில் பிரதம மந்திரி உஜ்வலா திட்டத்தின்  பயனாளிகளுக்கு பிரதம மந்திரி ஏழைகள் நலத் திட்டத்தின்  கீழ் எரிவாயு சிலிண்டர் விநியோகத்தை அதிகரிக்க வேண்டும் என்று அவர் அறிவுறுத்தினார்.
கொரோனா தொற்று ஏற்படாமல் இருக்க சமையல் எரிவாயு உருளைகளை, உரிய வகையில் தொற்று நீக்குவதற்காக சமையல் வாயு விநியோகஸ்தர்கள் மேற்கொண்டு வரும் நடவடிக்கைகளை அமைச்சர் பிரதான் பாராட்டினார். அதைப் போல் எரிவாயு உருளைகளை வீட்டுக்குச் சென்று விநியோகிக்கும் பணியாளர்களுக்கும், நுகர்வோருக்கும் உரிய பாதுகாப்பு அளிக்க வகை செய்வதையும் அவர் பாராட்டினார். தொற்று பரவாமல் இருக்க வீடுதோறும் எரிவாயு உருளைகளை விநியோகிப்போரும், மற்றவர்களும் முகக்கவசம் அணிவது, ஆரோக்கியசேது செயலி  பயன்பாடு, அடிக்கடி கைகழுவுதல், சமூக, தனிநபர் இடைவெளியைக் கடைபிடித்தல், ஆகியவற்றின் அத்தியாவசியத்தை உணர்த்தவும் அவர் அறிவுறுத்தினார்.
அதைப் போலவே களப்பணியாற்றும் விநியோகப் பணியாளர்கள் இத்தகைய விழிப்புணர்வை நுகர்வோரிடமும் பகிர்ந்து கொண்டதும் வரவேற்கத்தக்கது என்று அமைச்சர் கூறினார். இப்பணிகளை விநியோகப் பணியாளர்கள் சமூக இடைவெளி, தொற்று நீக்குதல், சுகாதார நடவடிக்கை ஆகிய நிலையான இயக்க முறைமையை  தொற்று அபாயம் உள்ள தாங்கள் பணியாற்றும் இடத்திலும் கடைப்பிடிக்கவேண்டும் என அவர் அறிவுறுத்தினார். அத்துடன், LPG பணியாளர்களின் உடல் நலனைக் காப்பதற்குப் பரிவோடு செயல்பட்டு, அனைத்து நடவடிக்கைகளையும் மேற்கொள்ளும்படியும் அமைச்சர் கேட்டுக் கொண்டார்.
(
பிரதமர் அலுவலகம்
ஸ்ரீல பக்திவேதாந்த சுவாமி பிரபுபாதா அவர்களின் 125-ஆவது பிறந்த நாளை முன்னிட்டு நினைவு நாணயத்தை செப்டம்பர் 1-ஆம் தேதி பிரதமர் வெளியிடுகிறார்
ஸ்ரீல பக்திவேதாந்த சுவாமி பிரபுபாதா அவர்களின் 125-ஆவது பிறந்த நாளை முன்னிட்டு செப்டம்பர் 1-ஆம் தேதி மாலை 4:30 மணிக்கு பிரதமர் திரு நரேந்திர மோடி காணொலிக் காட்சி வாயிலாக ரூ. 125 மதிப்பிலான நினைவு நாணயத்தை வெளியிட்டு, நிகழ்ச்சியில் உரையாற்றவிருக்கிறார்.
ஸ்ரீல பக்திவேதாந்த சுவாமி பிரபுபாதா அவர்களைப் பற்றி:
‘ஹரே கிருஷ்ணா இயக்கம்' என்று பெரும்பாலும் அழைக்கப்படும் அகில உலக கிருஷ்ண பக்தி இயக்கத்தை  சுவாமி அவர்கள் நிறுவினார். ஸ்ரீமத் பகவத் கீதை மற்றும் இதர இலக்கிய நூல்களை 89 மொழிகளில் இஸ்கான் அமைப்பு மொழிபெயர்த்து, வேத இலக்கிய நூல்களை உலகம் முழுவதும் கொண்டு சேர்ப்பதில் முக்கிய பங்களிப்பை அளித்து வருகிறது.
சுவாமி அவர்கள் சுமார் 100 ஆலயங்களை நிறுவி, உலகிற்கு பக்தி யோகாவின் பாதையை எடுத்துரைக்கும் ஏராளமான புத்தகங்களையும் எழுதியுள்ளார்.
மத்திய கலாச்சார அமைச்சரும் இந்த நிகழ்ச்சியில் கலந்து கொள்வார்.
-----
(
பிரதமர் அலுவலகம்
காலாட்படை தினத்தை முன்னிட்டு பிரதமர் வாழ்த்து
காலாட்படை தினத்தை முன்னிட்டு பிரதமர் திரு. நரேந்திர மோடி இன்று வாழ்த்து தெரிவித்துள்ளார்.
“காலாட்படை தினத்தை முன்னிட்டு நமது காலாட்படையில் உள்ள அனைத்து அணிகளுக்கும் எனது வாழ்த்துகள். நமது தேசத்தைப் பாதுகாப்பதில் காலாட்படை வகித்த பங்கைப் பற்றி இந்தியா பெருமிதம் கொள்கிறது. நமது காலாட்படை வீரர்களின் துணிச்சல் தொடர்ந்து பல லட்ச மக்களை ஊக்குவித்து வருகிறது,” என்று பிரதமர் கூறினார்
சுரங்கங்கள் அமைச்சகம்
விடுதலையின் அம்ருத் மஹோத்ஸவம்: பிரபல ஹாக்கி வீரர் மேஜர் தியான் சந்த் பற்றிய கருத்தரங்கம்
மத்திய சுரங்கங்கள் அமைச்சகத்தின் கீழ் தன்னாட்சி ஆராய்ச்சி அமைப்பாக செயல்படும் நாக்பூரில் உள்ள ஜவஹர்லால் நேரு அலுமினியம் ஆராய்ச்சி மேம்பாடு மற்றும் வடிவமைப்பு மையம், விடுதலையின் அம்ருத் மஹோத்ஸவக் கொண்டாட்டங்களின் ஒரு பகுதியாக, மேஜர் தியான் சந்த், விளையாட்டு உலகிற்கு அளித்த பங்களிப்பைப் போற்றும் வகையில் அவரைப் பற்றிய கருத்தரங்கிற்கு ஏற்பாடு செய்திருந்தது.
நாக்பூரில் உள்ள விளையாட்டு ஆர்வலர்கள் மற்றும் நிறுவனத்தின் ஊழியர்கள் இதில் கலந்து கொண்டார்கள். உடல் மற்றும் மனநல ஆரோக்கியத்திற்காக விளையாட்டின் முக்கியத்துவத்தை வலியுறுத்தும் வகையில் கடந்த ஆண்டு நடைபெற்ற போட்டிகளில் வெற்றி பெற்றோர் மற்றும் இரண்டாவது இடம் பிடித்தோர் இடையே பேட்மின்டன் மற்றும் டேபிள் டென்னிஸ் கண்காட்சி போட்டிகள் நடைபெற்றன. அன்றாட வாழ்வில் விளையாட்டின் முக்கியத்துவத்தை எடுத்துரைப்பதற்காக தேசிய விளையாட்டு தினம், ஜவஹர்லால் நேரு அலுமினியம் ஆராய்ச்சி மேம்பாடு மற்றும் வடிவமைப்பு மையத்தில் சிறப்பாகக் கொண்டாடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750439
---
(Visitor Counter : 200
குடியரசுத் துணைத் தலைவர் செயலகம்
கொவிட்-19 பெருந்தொற்றுக் காலத்தில் சுகாதாரப் பணியாளர்களின் அர்ப்பணிப்புடன் கூடிய தன்னலமற்ற சேவைகளுக்கு குடியரசு துணைத்தலைவர் பாராட்டு
தில்லி எய்ம்ஸ் நிறுவனத்தின் 48-வது பட்டமளிப்பு விழாவில் குடியரசு துணைத்தலைவர் உரையாற்றினார்
கொவிட்-19 பெருந்தொற்றுக் காலத்தில் நமது சுகாதாரப் பணியாளர்களின் அர்ப்பணிப்புடன் கூடிய தன்னலமற்ற சேவைகளுக்கு குடியரசு துணைத்தலைவர் திரு ஜக்தீப் தன்கர் பாராட்டுத் தெரிவித்துள்ளார்.
புதுதில்லியில் உள்ள அகில இந்திய மருத்துவ அறிவியல் கழகத்தின்  48 வது பட்டமளிப்பு விழாவில் இன்று  உரையாற்றிய குடியரசு துணைத்தலைவர், மருத்துவத் துறையில் உயர்ந்த நெறிமுறைகளை ஏற்படுத்தியதற்காக இந்த எய்ம்ஸ் நிறுவனத்தைப் பாராட்டினார். நமது மருத்துவர்கள், செவிலியர்கள் மற்றும் துணை மருத்துவப் பணியாளர்கள் கொவிட்-19 பெருந்தொற்றுக் காலத்தின் போது, தங்கள் உயிரைப் பணயம் வைத்து மக்களைக் காப்பாற்ற முன்வந்ததாக அவர் கூறினார்.
இன்று பட்டம் பெறும் மாணவர்களுக்கு வாழ்த்துத் தெரிவித்த திரு ஜக்தீப் தன்கர், உள்நாட்டிலும் வெளிநாட்டிலும் மருத்துவத்துறையில் அதிக வாய்ப்புகள் இருந்தாலும் மக்களுக்கு சேவை செய்வதன் மூலம் பெறும் திருப்தி வேறு எங்கும் கிடைக்காது என்று அவர் கூறினார்.
ஒவ்வொரு துறையிலும் உயர் தரத்தை பராமரிக்க வேண்டியதன் அவசியத்தை வலியுறுத்திய அவர், சிறிய அளவில் கூட இதில் சமரசம் செய்யக் கூடாது என்றும் நெறிமுறைகளிலிருந்து விலகக் கூடாது என்றும் வலியுறுத்தினார்.
ஆயுஷ்மான் பாரத் திட்டத்திற்கு பாராட்டுத் தெரிவித்த குடியரசு துணைத்தலைவர், இது நலிந்த பிரிவினருக்கு சிறந்த மருத்துவப் பாதுகாப்பை வழங்கியுள்ளது என்று கூறினார். இந்தத் திட்டம் இல்லையென்றால், பல குடும்பங்கள் மருத்துவச் செலவுக்காக நிதி ரீதியான சிக்கல்களைச் சந்தித்திருக்கும் என்று தெரிவித்தார்.
இந்தியாவை உலகின் மருந்தகம் என்று கூறிய திரு ஜக்தீப் தன்கர், 9,400 க்கும் மேற்பட்ட மக்கள் மருந்தகங்கள்  சிறந்த தாக்கத்தை ஏற்படுத்தியுள்ளதாகக் கூறினார். சாதாரண மக்களுக்கு குறைந்த விலையில் மருந்துகளை வழங்க மேலும் பல முயற்சிகளை மேற்கொள்ள வேண்டும் என்று கேட்டுக் கொண்டார்.
நாட்டில் எய்ம்ஸ் மருத்துவமனைகளின் எண்ணிக்கை 7-ல் இருந்து 23 ஆக உயர்த்தப்பட்டிருப்பதற்கு பாராட்டுத் தெரிவித்த குடியரசு துணைத்தலைவர், இது ஒரு குறிப்பிடத்தக்க சாதனை என்று கூறினார். புதிய எய்ம்ஸ் மருத்துவமனைகள் முழுமையாக செயல்பாட்டுக்கு வரும்போது, தில்லி எய்ம்ஸ் மருத்துவமனைக்கு உள்ள சில சுமைகள் குறையும் என்று திரு ஜக்தீப் தன்கர் தெரிவித்தார்.
இந்நிகழ்ச்சியில், எய்ம்ஸ் மருத்துவமனையின் முன்னாள் பேராசிரியர்களுக்கு வாழ்நாள் சாதனையாளர் விருதுகளையும் குடியரசு துணைத்தலைவர் வழங்கினார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, அத்துறையின் இணையமைச்சர் பேராசிரியர் எஸ்.பி.சிங் பாகெல், புதுதில்லி எய்ம்ஸ் இயக்குநர் பேராசிரியர் எம்.ஸ்ரீனிவாஸ், பேராசிரியர்கள், மாணவர்கள், பெற்றோர்கள் மற்றும் முக்கிய பிரமுகர்கள் இதில் கலந்து கொண்டனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.88 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.88 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.58 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1856590
பழங்குடியினர் நலத்துறை அமைச்சகம்
சுதந்திர இந்தியாவின் 75-வது ஆண்டில் - இந்திய தூதரகங்களில் தன்னம்பிக்கை இந்தியா மையங்களை அமைக்கிறது டிரைஃபெட்
சுதந்திர இந்தியாவின் 75-வது ஆண்டில், இந்திய தூதரகங்களில், ‘ஆத்ம நிர்பார் பாரத்’ என்ற தன்னம்பிக்கை இந்தியா மையங்களை டிரைஃபெட்  அமைக்கிறது.
மத்திய அரசின் பலதுறை அமைச்சகங்களுடன், டிரைஃபெட் இணைந்து செயல்படுகிறது. வெளியுறவு அமைச்சகத்துடன் இணைந்து அடுத்த 90 நாட்களில், வெளிநாடுகளில் உள்ள 75 இந்திய தூதரங்களில், தற்சார்பு இந்தியா மையங்களை டிரைஃபெட் அமைக்கிறது.
முதல் மையம் தாய்லாந்து தலைநகர் பாங்காக்கில் உள்ள இந்திய தூதரகத்தில் தொடங்கப்பட்டது. இதில் புவிசார் குறியீட்டுடன் கூடிய பழங்குடியினர் சேகரிப்பு மற்றும் தயாரிப்பு பொருட்கள் விற்பனை செய்யப்படும். இந்த பொருட்களை 75 நாடுகளின் தூதரகங்களுக்கு அனுப்பும் பணியை டிரைஃபெட் மேற்கொண்டு வருகிறது.
சர்வதேச யோகா தின கொண்டாட்டத்தின் ஒரு பகுதியாக, நியூயார்க் சதுக்கத்தில் பழங்குடியினர் தயாரிப்பு பொருட்கள் மற்றும் ஆயுர்வேத பொருட்கள் காட்சிக்கு வைக்கப்பட்டன. இதற்காக நியூயார்க்கில் உள்ள இந்திய தூதரகம் ரூ.8.5 லட்சம் மதிப்பிலான பழங்குடியினர் தயாரிப்பு பொருட்களுக்கு ஆர்டர் கொடுத்திருந்தது.
இந்த ஊக்குவிப்பு விற்பனை மூலம், பழங்குடியினர் தயாரிப்பு பொருட்களுக்கு மிகப் பெரிய சந்தை கிடைக்கும். உள்ளூர் தயாரிப்பு பொருட்களை வாங்குவோம், பழங்குடியினர் தயாரிப்பு பொருட்களை வாங்குவோம் என்ற தொலைநோக்கை அடைய முடியும். இது நாட்டில் உள்ள பழங்குடியினருக்கு நிலையான வருமானத்தையும், வேலை வாய்ப்பையும் அளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752773
----
(Visitor Counter : 238
வணிகம் மற்றும் தொழில்துறை அமைச்சகம்
மத்திய அரசால் அங்கீகரிக்கப்பட்ட தொடக்க நிறுவனங்களின் எண்ணிக்கை 50,000 ஆனது
மத்திய அரசால் அங்கீகரிக்கப்பட்ட, தொடக்க நிறுவனங்களின் எண்ணிக்கை 50,000-ஐ எட்டியுள்ளது.
தொடக்க நிறுவனங்களை ஊக்குவிப்பதற்காக ‘ஸ்டார்ட் அப் இந்தியா’ என்ற திட்டத்தை பிரதமர் திரு நரேந்திர மோடி கடந்த 2016ம் ஆண்டு ஜனவரி மாதம் 16ம் தேதி தொடங்கி வைத்தார். மத்திய அரசின் முன்னணி திட்டங்களில் இதுவும் ஒன்று.
இந்த தொடக்க நிறுவனங்களுக்கு மத்திய அரசின் தொழில் வளர்ச்சி மற்றும் உள்நாட்டு வர்த்தகத்துறை அங்கீகாரம் அளிக்கிறது. இன்று வரை, நாடு முழுவதும் 50,000 தொடக்க நிறுவனங்களுக்கு டிபிஐஐடி அனுமதி வழங்கியுள்ளது. 2020 ஏப்ரல் 1ம் தேதி முதல் 19,896 தொடக்க நிறுவனங்களுக்கு டிபிஐஐடி அங்கீகாரம் வழங்கியுள்ளது.
ஸ்டார்ட் அப் இந்தியா திட்டம் தொடங்கப்பட்டதில் இருந்து, அங்கீகரிக்கப்பட்ட தொடக்க நிறுவனங்கள் நாடு முழுவதும் 623 மாவட்டங்களில் பரவியுள்ளன. தொடக்க நிறுவனங்களுக்கு ஆதரவளிக்க 30 மாநிலங்கள் மற்றும் யூனியன் பிரதேசங்கள் குறிப்பிட்ட கொள்கைகளை அறிவித்துள்ளன.
மகாராஷ்டிரா, கர்நாடகா, தில்லி, உத்தரப் பிரதேசம் மற்றும் குஜராத் ஆகிய மாநிலங்களில் அதிகளவில் தொடக்க நிறுவனங்கள் உள்ளன.
கடைசி 10,000 தொடக்க நிறுவனங்களுக்கு அங்கீகாரம் அளிக்க 180 நாட்கள்தான் ஆனது. முதல் 10,000 தொடக்க நிறுவனங்களுக்கு அங்கீகாரம் அளிக்க 808 நாட்கள் ஆனது குறிப்பிடத்தக்கது. 743 தொடக்க நிறுவனங்கள் கடந்த 2016-17ம் ஆண்டில் அங்கீகரிக்கப்பட்டன. ஆனால் 2020-2021ம் ஆண்டில் 16,000 தொடக்க நிறுவனங்களுக்கு அங்கீகாரம் அளிக்கப்பட்டுள்ளன.
48,093 தொடக்க நிறுவனங்கள் 5,49,842 வேலை வாய்ப்பை உருவாக்கியுள்ளன. சராசரியாக ஒரு தொடக்க நிறுவனத்துக்கு 11 ஊழியர்கள் உள்ளனர். 2020-21ம் ஆண்டில் மட்டும் சுமார் 1.7 லட்சம் வேலை வாய்ப்புகள் உருவாக்கப்பட்டுள்ளன.
பதிவு செய்யப்பட்ட தொடக்க நிறுவனங்களில் பெரும்பாலானவை, உணவு பதப்படுத்துதல், உற்பத்தி வளர்ச்சி, செயலி மேம்பாடு, ஐடி ஆலோசனை மற்றும் வர்த்தக சேவை துறைகளைச் சார்ந்தவை. 45 சதவீத தொடக்க நிறுவனங்களில் பெண்கள் தொழில்முனைவோர்களாக உள்ளனர். இது பெண்கள் தங்கள் எண்ணங்களை தொடக்க நிறுவனங்களாக்கும் போக்கை ஊக்குவிக்கும்.
மேலும் விவரங்களுக்கு:
https://pib.gov.in/PressReleasePage.aspx?PRID=1724043
உள்துறை அமைச்சகம்
கோவிட்-19 நோய் தாக்குதலைக் கட்டுப்படுத்த முடக்கநிலை அறிவிப்பை கடுமையாக அமல்படுத்த வேண்டும் என்று அனைத்து மாநிலங்கள் / யூனியன் பிரதேசங்களுக்கு உள்துறை அமைச்சகம் அறிவுறுத்தல். எந்த சமூக / மத கூட்டங்கள் / ஊர்வலங்களுக்கும் அனுமதிக்க வேண்டாம் என்றும் அறிவுறுத்தல்
2020 ஏப்ரல் மாதத்தில் திருவிழாக்கள் வரும் நிலையில், கோவிட்-19 நோய் தாக்குதலைக் கட்டுப்படுத்த முடக்கநிலை அறிவிப்பை கடுமையாக அமல்படுத்த வேண்டும் என்று அனைத்து மாநிலங்கள் / யூனியன் பிரதேசங்களுக்கு உள்துறை அமைச்சகம் அறிவுறுத்தியுள்ளது. எந்த சமூக / மத கூட்டங்கள் / ஊர்வலங்களுக்கும் அனுமதிக்க வேண்டாம் என்றும் அதில் கூறப்பட்டுள்ளது.
முடக்கநிலை கட்டுப்பாடுகள் குறித்த தொகுக்கப்பட்ட வழிகாட்டுதல்களில் குறிப்பிட்டுள்ளவாறு, ஊரடங்கு குறித்த விதிகளை அமல் செய்யும் கள ஏஜென்சிகள் மற்றும் மாவட்ட அதிகாரிகளுக்கு இதுபற்றி தகவல் அனுப்பப்பட்டுள்ளது. சட்டம், ஒழுங்கு, அமைதி மற்றும் பொது நல்லிணக்கத்தைப் பராமரிக்கத் தேவையான அனைத்து முன்னெச்சரிக்கை / தடுப்பு நடவடிக்கைகளையும் எடுக்குமாறு அதில் கேட்டுக்கொள்ளப் பட்டுள்ளது. ஆட்சேபகரமான விஷயங்கள் எதுவும் சமூக வலைதளங்கள் மூலம் பரப்பப்படுகின்றனவா என்பதை கண்காணிக்க வேண்டும் என்றும் அதில் கூறப்பட்டுள்ளது.
பொது நிர்வாகத்தில் உள்ளவர்கள், சமூக / மத அமைப்புகள் மற்றும் குடிமக்கள் தெரிந்து கொள்ள வசதியாக, இதுகுறித்த விதிமுறைகளும் வழிகாட்டுதல்களும் விரிவாக சுற்றுக்கு விடப்பட வேண்டும் என்றும் வலியுறுத்தப்பட்டுள்ளது. முடக்கநிலை கட்டுப்பாடுகள் எதுவும் மீறப்பட்டால், பேரழிவு மேலாண்மைச் சட்டம் 2005 மற்றும் இந்திய தண்டனைச் சட்டத்தின் கீழான பொருத்தமான தண்டனை விதிகளின் கீழ், சட்ட அமலாக்க ஏஜென்சிகள் நடவடிக்கை எடுக்கப்பட வேண்டும் என்றும் அந்த உத்தரவில் தெரிவிக்கப் பட்டுள்ளது.
முடக்கநிலை கட்டுப்பாடுகள் குறித்த தொகுக்கப்பட்ட வழிகாட்டுதல்களின்படி, கோவிட்-19 நோய் தாக்காமல் தடுப்பதில், அமைச்சகங்கள், இந்திய அரசுத் துறைகள், மாநில / யூனியன் பிரதேச அரசுகள் மற்றும் மாநில / யூனியன் பிரதேச அதிகாரவர்க்கத்தினரால் எடுக்கப்பட வேண்டிய நடவடிக்கைகள் உள்துறை அமைச்ககத்தின் 24.03.2020 தேதியிட்ட மற்றும் 25.03.2020, 27.03.2020, 02.04.2020 மற்றும் 03.04.2020 தேதிகளில் மாற்றப்பட்ட அறிக்கைகளின்படி அறிவிக்கை செய்யப்பட்டுள்ளது. தொகுக்கப்பட்ட வழிகாட்டுதல்களின் பிரிவு 9 & 10-ன்படி, எந்த விதிவிலக்கும் இல்லாமல், எந்த மத கூட்டத்துக்கும் அனுமதி அளிக்கப்படக் கூடாது. மேலும், அனைத்து சமூக / கலாச்சார / மத நிகழ்வுகள் / கூட்டங்கள் தடை செய்யப்பட வேண்டும்.
(
உள்துறை அமைச்சகம்
குஜராத் கெவாடியாவில் தேசிய ஒற்றுமை தின நிகழ்ச்சி: மத்திய உள்துறை அமைச்சர் பங்கேற்பு
சர்தார் வல்லபாய் படேலின் பிறந்த நாளில், குஜராத் கெவாடியாவில் நடந்த தேசிய ஒற்றுமை தின நிகழ்ச்சியில் மத்திய உள்துறை அமைச்சர் திரு அமித்ஷா தலைமை விருந்தினராக பங்கேற்றார்.
இரும்பு மனிதர் என அழைக்கப்பட்ட இந்தியாவின் முதல் உள்துறை அமைச்சர் சர்தார் படேலின் ஒற்றுமை சிலை அமைந்துள்ள இடத்தில், திரு.அமித்ஷா மலர் தூவி மரியாதை செலுத்தினார். இந்நிகழ்ச்சியில் பிரதமர் நரேந்திர மோடி பேசிய வீடியோ தகவல் ஒளிபரப்பப்பட்டது. இந்நிகழ்ச்சியில் திரு அமித்ஷா பேசியதாவது:
நாட்டின் முதல் உள்துறை அமைச்சர் மற்றும் இரும்பு மனிதர் என அழைக்கப்பட்ட சர்தார் வல்லபாய் படேலின் பிறந்த தினத்தை தேசிய ஒற்றுமை தினமாக கொண்டாட பிரதமர் திரு. நரேந்திர மோடி தொடங்கிய பாரம்பரியத்தை நாம் முன்னெடுத்து செல்கிறோம். நாட்டின் 75வது சுதந்திர ஆண்டை விடுதலையின் அம்ரித் மகோத்ஸவமாக கொண்டாட பிரதமர் முடிவு செய்துள்ளார். இதை நாம் கொண்டாடும் வேளையில், தேசிய ஒற்றுமை தினம் இந்தாண்டு பலவிதமான முக்கியத்துவத்தை பெறுகிறது.
துடிப்பான, வளர்ச்சியடைந்த, செழிப்பான, பாதுகாப்பான, பண்பட்ட மற்றும் கற்றறிந்த இந்தியாவை உருவாக்கும் தீர்மானத்தை திரு நரேந்திர மோடி நம்முன் வைத்துள்ளார். நாட்டின் பாதுகாப்பு, பொருளாதார சீர்திருத்தங்கள், தற்சார்பு மற்றும் இந்தியாவில் தயாரிப்பது என ஒவ்வொரு துறையிலும் புதிய முயற்சிகளை திரு. நரேந்திர மோடி மேற்கொண்டுள்ளார்.
சர்தார் படேலின் வாழ்க்கை அனைவருக்கும், குறிப்பாக குழந்தைகள் மற்றும் இளைஞர்களுக்கு உத்வேகம் அளிக்கிறது. சுதந்திர இந்தியாவை பல பகுதிகளாக பிரிக்க திட்டமிட்டவர்களின் எண்ணங்களை முறியடித்து ஒருங்கிணைந்த இந்தியாவை சர்தார் படேல் உருவாக்கினார். அவரது வாழ்க்கை, ஆளுமை நம்மை எப்போது ஊக்குவிக்கிறது மற்றும் வழிகாட்டுகிறது. சர்தார் படேலின் நடவடிக்கையால்தான் நாம் ஒருங்கிணைந்த இந்தியாவை பார்க்கிறோம்.
இவ்வாறு திரு. அமித்ஷா பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1768144
வணிகம் மற்றும் தொழில்துறை அமைச்சகம்
இந்திய வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி நடப்பு நிதியாண்டின் முதல் 9 மாதங்களில் கடந்த ஆண்டின் இதே காலகட்டத்தை ஒப்பிடுகையில், 13% அதிகரித்து 19.69 பில்லியன் டாலராக இருந்தது
இந்திய வேளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி நடப்பு நிதியாண்டின் முதல் 9 மாதங்களில் கடந்த ஆண்டின் இதே காலகட்டத்தை ஒப்பிடுகையில், 13% அதிகரித்து 19.69 பில்லியன் டாலராக இருந்தது. 2022-ஆம் ஆண்டு ஏப்ரல் முதல் டிசம்பர் மாதம் வரை 19.7 பில்லியன் டாலர் அளவுக்கு ஏற்றுமதி செய்யப்பட்டது. இது அதன் முந்தைய ஆண்டின் இதே காலகட்டத்தில், 17.5 பில்லியன் டாலர் அளவுக்கு ஏற்றுமதி செய்யப்பட்டிருந்தது.
மத்திய வர்த்தகம் மற்றும் தொழில் துறை அமைச்சகத்தின் கீழ் செயல்படும் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் மேற்கொண்ட நடவடிக்கையால், நடப்பு நிதியாண்டின்,  ஏற்றுமதி இலக்கில் முதல் 9 மாதங்களிலேயே 84% அளவிற்கு ஏற்றுமதி இலக்கு அடையப்பட்டுள்ளது.
நடப்பு நிதியாண்டில் 23.6 பில்லியன் டாலர் அளவுக்கு ஏற்றுமதி செய்யவேண்டும் என்ற இலக்கில் முதல் 9 மாதங்களில் 19.694 பில்லியன் டாலர் அளவுக்கு ஏற்றுமதி செய்யப்பட்டுள்ளது.
நடப்பு நிதியாண்டின் முதல் 9 மாதங்களில் பதப்படுத்தப்பட்ட பழங்கள், காய்கறிகளின் ஏற்றுமதி 30.36% அதிகரித்து, 1472 மில்லியன் டாலர் அளவுக்கு ஏற்றுமதி செய்யப்பட்டுள்ளது.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனம்  - சென்னை கிளையின் ஏற்பாட்டில் நகை வியாபாரிகள் விழிப்புணர்வு நிகழ்ச்சி சென்னையில் இன்று நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது
இந்திய தர நிர்ணய அமைவனம், சென்னை கிளை அலுவலகம் , நகை வியாபாரிகளுக்கான ஜுவல்லர் விழிப்புணர்வு நிகழ்ச்சியை 11 மார்ச் 2023 இன்று நடத்தியது. இந்த பயிற்சி/விழிப்புணர்வு நிகழ்ச்சி சென்னை வான்டேஜ் ஹாலில் ஏற்பாடு செய்யப்பட்டது . இதில் 82 பங்கேற்பாளர்கள் கலந்து கொண்டனர்.
ஸ்ரீ எச்.எம். சுல்தான் மொகிதீன், சென்னை நகை வியாபாரிகள் சங்க தலைவர் வரவேற்று பேசினார். ஸ்ரீமதி. ஜி. பவானி, விஞ்ஞானி-இ/இயக்குனர் மற்றும் தலைவர் தொடக்க உரை மற்றும் நிகழ்ச்சி நோக்கங்களை முன்மொழிந்தார். தொழில்நுட்ப விளக்கக்காட்சியை விஞ்ஞானி - சி/துணை இயக்குநர் ஸ்ரீ தினேஷ் ராஜகோபாலன் வழங்கினார்.
பங்கேற்பாளர்கள், நகை வியாபாரிகள் விழிப்புணர்வு கூட்டத்தில் BIS ன் முயற்சியைப் பாராட்டினர். விஞ்ஞானி - சி, துணை இயக்குனர் ஸ்ரீ தினேஷ் ராஜகோபாலன் நன்றியுரையுடன் நிகழ்ச்சி நிறைவு பெற்றது.
நீர்வளத் துறை அமைச்சகம்
மாநிலங்களுக்கிடையே நதிகளை இணைப்பதற்கான முன்மொழிவுகள் பெறப்பட்டன
மாநிலங்களுக்கிடையே நதிகளை இணைப்பதற்கான 47 முன் மொழிவுகளைத் தமிழ்நாடு, கர்நாடகா, மகாராஷ்டிரம், குஜராத், ஜார்கண்ட், ஒடிசா, பீகார், ராஜஸ்தான், சத்தீஸ்கர் ஆகிய 9 மாநிலங்களிலிருந்து தேசிய நீர் மேம்பாட்டு முகவாண்மை பெற்றுள்ளது. இவற்றில் சாத்தியக்கூறுக்கு முந்தைய அறிக்கைகள் 36, மாநிலங்களுக்கு இடையேயான இணைப்பு குறித்த விரிவான திட்ட அறிக்கைகள் 3 ஆகியனவற்றைத் தேசிய நீர் மேம்பாட்டு முகவாண்மை நிறைவு செய்துள்ளது. தமிழ்நாட்டிலிருந்து தென்பெண்ணையாறு – பாலாறு இணைப்பு தொடர்பான விரிவான திட்ட அறிக்கை பெறப்பட்டுள்ளது.
கோசி – மேச்சி மற்றும் புர்ஹி கண்டாக் – நூன் – பயா- கங்கை என்னும் மாநிலங்களுக்கிடையேயான இணைப்புகள் தொடர்பான விரிவான திட்ட அறிக்கைகள் நிறைவு செய்யப்பட்டுப் பீகார் அரசுக்கு அனுப்பப்பட்டுள்ளன. கோசி- மேச்சி இணைப்புத் திட்டத்தின் தொழில்நுட்பப் – பொருளாதாரத் தடைநீக்கம் நீர்வள அமைச்சகத்தின் ஆலோசனைக்குழு, நதி மேம்பாடு, கங்கைப் புத்துயிரூட்டல் துறையால் இசைவளிக்கப்பட்டுள்ளது. தேசிய நீர் மேம்பாட்டு முகவாண்மையால் தயாரிக்கப்பட்ட
புர்கி கண்டாக் – நூன் – பயா – கங்கை இணைப்புத் திட்டத்தின் விரிவான திட்ட அறிக்கை மத்திய நீர் ஆணையத்திற்குச் சமர்ப்பிக்கப்பட்டுள்ளது.
இந்தத் தகவலை மத்திய நீர்வளம், நதி மேம்பாடு மற்றும் கங்கைப் புத்துயிரூட்டல் துறை இணையமைச்சர் திரு. அர்ஜுன் ராம் மெகாவால் இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
(|
|
|
|
Tamil Nadu
|
|
|
|
|
||
|
Ponnaiyar – Palar link
|
|
Ponnaiyar & Palar
|
|
DPR completed